**Referat styremøte i NSBK Vestland** 

Dato/tid: Søndag 27.06.24 Møte nr: 6/24

Sted: Sandbrekketoppen 30B, Nesttun

Deltagere: Tom, Anne Grete, Wenche, Veronica, Jane (referent)

| **Sak nr** | **Innhold** |
| --- | --- |
| 1 | **Godkjenning av innkallingen og saksliste – OK, innkalt via messenger** |
| 2 | **Oppdatering og refleksjon etter utstillingen den 26.05.24.**  Det manglet en del kvitteringer/bilag på utgifter relatert til utstillingen. Anne Grete har lagt ned en god del arbeid i å få innhentet disse slik at regnskapet nå vil bli ajourført og er i samsvar med kontoutdrag fra banken.  Salg av kioskvarer; det ble ikke den helt store inntekten på salg av kioskvarer. Man bør ha en plan for hva som kan gis bort, om overskytende varer kan videreselges -til hvilken pris og hvordan evt. betaling skal skje. Det er aktuelt å lage en oversikt over utgifter, inntekter og varelager i forbindelse med utstillingen.  En stor fruktkurv som skulle vært BIS-junior premie, forsvant fra området uten at nåværende styre vet hvor denne tok veien.  Konklusjon: Man tar til etterretning at man må ha en bedre planlegging, f.eks. nøyaktige handlelister, man bør være minst to personer som håndterer bankkort (samtidig), og man bør ha klare avtaler på hvilke utgifter klubben kan dekke, som f.eks. km.godtgjørelse - og hva man forventer er gratis-arbeid i form av dugnadsarbeid. Kvitteringer for varekjøp bør scannes eller leveres til kasserer etter hvert slik at man unngår at disse blir forlagt og at man da må bruke ressurser på å innhente disse hos aktuelle butikker/leverandører i ettertid.  I forbindelse med utstillingen var vi så heldige at vi hadde en del sponsorer, disse vil få litt omtale på fb. |
| 3 | **Styret**  To personer har trukket seg fra styret. Styret ser nå slik ut:  Leder: Tom Konow Sekretær: Jane Marit Olsen Kasserer: Anne Grete Brøvik Styremedlem: Wenche Berntsen Styremedlem: Veronica Hovland  Valgkomite: Elsebeth Ellingsen og Anne Guri Johannesen  Revisor: Jon Gundersen  Det mangler 2 varamedlemmer, det jobbes med dette. |
| 4 | **Aktiviteter høsten 2024** Det ble foreslått at vi lager en aktivitets-kalender for høsten 2024. Formålet er å ha noe å tilby medlemmene, og å være en aktiv og attraktiv klubb.  Av aktiviteter som vil bli planlagt er bl.a.:  -Førstehjelpskurs. Vi vil kontakte medlemmene i klubben vha. mail, og invitere til medlemsmøte hvor hovedtemaet er førstehjelp for hund. Vi vil få inn en veterinær som kan komme med veiledning og råd rundt temaet.  -Det kan bli aktuelt å kalle inn til medlemsmøte hvor temaet er hundestell, hvor man evt. kan demonstrere på en hund hvordan man trimmer en schnauzer. Man kan her lodde stemningen og interessen for ett – evt. flere - trimmekurs.  -Trimmekurs  -Utstillingstrening. Dersom interessen er til stede, kan man prøve å få leid inn en instruktør og satt i gang med utstillingstrening.  -Turer. Man vil fortsette med å invitere medlemmene med på fellesturer. Dette vil, som før, skje via nettsiden. |
| 5 |  |
| 6 | **Eventuelt – intet under eventuelt** |